Stoltenberg gratulerer sossarnas nye leder
- Jeg gratulerer Stefan Löfven med innstillingen til ny leder av Socialdemokraterna i Sverige, sier Stoltenberg til NTB torsdag ettermiddag. Partisekretær Carin Jämtin bekrefter at hun foreslår Löfvén, lederen i fagforbundet som tilsvarer Fellesforbundet her hjemme, som ny leder. - Han har lang erfaring fra faglig-politisk arbeid som leder av IF Metall. Han kjenner det sosialdemokratiske partiet godt gjennom å ha hatt sentrale posisjoner i partiet. Arbeiderpartiet samarbeider nært med Socialdemokraterna i Sverige. Jeg ser fram til å samarbeide med Löfven, sier Stoltenberg.
Statsminister Jens Stoltenberg sier han gleder seg til å samarbeide med sin påtroppende lederkollega i Aps svenske søsterparti.